ΤΕΧΝΙΚΕΣ ΠΡΟΔΙΑΓΡΑΦΕΣ
ΓΙΑ ΤΗΝ ΑΝΑΝΕΩΣΗ ΠΙΣΤΟΠΟΙΗΣΗΣ ΤΗΣ  ΜΟΝΑΔΑΣ  ΑΝΤΙΜΕΤΩΠΙΣΗΣ
  ΥΠΟΓΟΝΙΜΟΤΗΤΑΣ &  ΣΤΕΙΡΟΤΗΤΑΣ 
 ΣΥΜΦΩΝΑ ΜΕ ΤΟ ΠΡΟΤΥΠΟ  ΕΝ 15224:2016
 (Υπηρεσίες Ιατρικής Περίθαλψης  - Συστήματα Διαχείρισης Ποιότητας)

Ο φορέας πιστοποίησης που θα συνεργαστεί με τη Μονάδα για την ανανέωση της πιστοποίησης σύμφωνα με το πρότυπο  ΕΝ 15224:2016 θα πρέπει να είναι διαπιστευμένος από το Εθνικό Σύστημα Διαπίστευσης Α.Ε. (ΕΣΥΔ) και να  έχει εκδώσει 5 διαπιστευμένα πιστοποιητικά  κατά ΕΛΟΤ ΕΝ 15224:2017  σε πεδίο πιστοποίησης: ΠΑΡΟΧΗ ΥΠΗΡΕΣΙΩΝ ΜΟΝΑΔΟΣ ΙΑΤΡΙΚΩΣ ΥΠΟΒΟΗΘΟΥΜΕΝΗΣ ΑΝΑΠΑΡΑΓΩΓΗΣ ΚΑΙ ΤΡΑΠΕΖΑΣ. Επίσης ο φορέας πιστοποίησης θα πρέπει να προβεί στα κατωτέρω σημεία:

1.	ΕΤΗΣΙΑ ΕΠΙΘΕΩΡΗΣΗ ΠΙΣΤΟΠΟΙΗΣΗΣ (SURVEILLANCE) (ΓΙΑ 2 ΕΤΗ-2026 ΚΑΙ 2027)
· Αποστολή από τον φορέα του προγράμματος επιθεώρησης & διεξαγωγή της αξιολόγησης πιστοποίησης σύμφωνα με το πρόγραμμα
· Γνωστοποίηση τυχόν Διορθωτικών Ενεργειών
· Υποβολή από Προτεινόμενες διορθωτικές ενέργειες από τον επιθεωρούμενο και αποδοχή καταλληλότητας τους από τον επιθεωρητή
· Υπόδειξη βαθμού συμμόρφωσης και σύσταση πιστοποίησης
· Αναφορά επιθεώρησης και αξιολόγηση αποτελεσμάτων
· Έκδοση πιστοποιητικών με τριετή ισχύ
· Εγγραφή στον κατάλογο πιστοποιημένων εταιρειών
· Χρήση λογότυπου
Η Επιθεώρηση Πιστοποίησης να διεξάγεται από τους επιθεωρητές ή/και εμπειρογνώμονες του Φορέα Πιστοποίησης, με την ευθύνη του Τεχνικού Διευθυντή του Φορέα Πιστοποίησης.

2.	ΥΠΟΧΡΕΩΣΕΙΣ ΠΙΣΤΟΠΟΙΗΜΕΝΟΥ ΤΜΗΜΑΤΟΣ ΦΟΡΕΑ 
1. Δεσμεύεται να ενημερώνει άμεσα (πριν την προγραμματισμένη επιθεώρηση) τον φορέα για κάθε σημαντική αλλαγή που πιθανά να επηρεάσει το σύστημα διαχείρισης της, όπως π.χ..
α. Αύξηση ή μείωση του προσωπικού που σχετίζεται με το πεδίο πιστοποίησης 
β. Αύξηση ή μείωση του αριθμού των εγκαταστάσεων στις οποίες πραγματοποιούνται δραστηριότητες που εμπίπτουν στο πεδίο πιστοποίησης.
γ. Άλλες αλλαγές οι οποίες μπορεί να επηρεάσουν τις δραστηριότητες του πεδίου πιστοποίησης και μπορεί να περιλαμβάνουν αλλαγές στο νομικό, εμπορικό, ιδιοκτησιακό καθεστώς καθώς και 
δ. οποιεσδήποτε αλλαγές στο πιστοποιημένο σύστημα διαχείρισης του φορέα.

2. Να λαμβάνει την έγκριση του Φορέα Πιστοποίησης για όλες τις περιπτώσεις χρήσης του συνδυασμένου λογότυπου που επιθυμεί, προκειμένου να διασφαλίζεται εγκαίρως η ορθή και συμμορφούμενη χρήση του.

3. Να ενημερώνει άμεσα τον Φορέα Πιστοποίησης για κάθε περίπτωση που αφορά το πεδίο πιστοποίησης και το πρότυπο αναφοράς όπως ανάκληση ή απόσυρση προϊόντος, ατύχημα ή άλλο έκτακτο περιστατικό ή κατάσταση έκτακτης ανάγκης συμπεριλαμβανομένων και βεβαιωμένων παραβάσεων από ελεγκτικές αρχές που  σχετίζονται με την ασφάλεια του προϊόντος, της υπηρεσίας, των εργαζομένων ή των εγκαταστάσεων.

Η διάρκεια του πιστοποιητικού είναι τριετής με προϋπόθεση την υλοποίηση και θετική έκβαση της ετήσιας επιθεώρησης επιτήρησης πριν τον 12ο και τον 24ο μήνα αντίστοιχα, συμπεριλαμβανομένης της πρόβλεψης ικανού χρόνου για πιθανές διορθωτικές ενέργειες σε περίπτωση Μη Συμμορφώσεων (συνιστάται τουλάχιστον 1 μήνας).
Σε περίπτωση ανάκλησης ή ακύρωσης του πιστοποιητικού, ο φορέας αναλαμβάνει να συμμορφωθεί, ενδεικτικά και όχι περιοριστικά, στις ακόλουθες υποχρεώσεις:
• Να αποσύρει όλα τα πιστοποιητικά ή/και εμπορικά σήματα, λογότυπα και σύμβολα που αναφέρονται σε οποιαδήποτε υφιστάμενη πιστοποίηση, καθώς και τυχόν δηλώσεις/επιγραφές επί προϊόντων, εγγράφων και διαφημιστικού υλικού
• Να μην προβαίνει σε οποιαδήποτε επίκληση της πιστοποίησης που δύναται να εκληφθεί ως παραπλανητική ή/και ψευδής.


3.    ΥΠΟΧΡΕΩΣΕΙΣ ΦΟΡΕΑ ΠΙΣΤΟΠΟΙΗΣΗΣ
Ο φορέας να δεσμεύεται ότι θα διαφυλάξει με απόλυτη εμπιστευτικότητα κάθε πληροφορία που θα αποκτήσει ή θα του δοθεί κατά την εκτέλεση των καθηκόντων του σύμφωνα με τους όρους του παρόντος Συμφωνητικού και δεν θα αποκαλύψει σε τρίτο καμία πληροφορία που έχει σχέση με το Συμφωνητικό αυτό ή με τα στοιχεία που θα περιέλθουν στη γνώση της σε σχέση με αυτό. Εξαίρεση από την υποχρέωση του παρόντος άρθρου αποτελούν οι περιπτώσεις όπου επιβάλλεται από το νόμο, διοικητική πράξη, δικαστική απόφαση, απόφαση οποιασδήποτε αρχής, οργάνου ή φορέα δημόσιου ή άλλου, στα πλαίσια οποιασδήποτε δικαιοδοσίας, αρμοδιότητας ή διαδικασίας η αποκάλυψη σχετικών πληροφοριών.


4.     ΠΑΡΑΔΟΤΕΑ ΤΟΥ ΕΡΓΟΥ
· Σύνταξη και υποβολή έκθεσης και αποτελεσμάτων επιθεώρησης όπου θα περιλαμβάνονται και οι τυχόν μη συμμορφώσεις / παρατηρήσεις που θα έχουν εντοπιστεί κατά τη διάρκεια των επιθεωρήσεων καθώς και οι προτάσεις για τη βελτίωση του Συστήματος Διαχείρισης κατά ΕΛΟΤ ΕΝ 15224:2017 (στην ελληνική γλώσσα) για δύο (2) έτη
· Εκτύπωση και παράδοση του πιστοποιητικού στον Υπεύθυνο της Μονάδας και του Φορέα
· Οι επιθεωρήσεις θα είναι ετήσιες και θα αφορούν τα έτη 2026 και 2027

5.   ΚΟΣΤΟΣ ΕΡΓΟΥ
Το κόστος για το προαναφερόμενο έργο, για δύο (2) έτη, θα ανέρχεται συνολικά σε 2000 Ευρώ, πλέον ΦΠΑ.
Η 1η κοστολόγηση θα γίνει με το πέρας της 1ης Επιθεώρησης το 2026 και η 2η κοστολόγηση μετά τη διεξαγωγή της 2ης Επιθεώρησης το 2027.
 

